82 
måde meget og forskelligartet stof, først og fremmest en over¬ 
ordentlig betydelig mængde oplysninger angående fiskeri og fiske¬ 
riets historie i Limfjorden, desuden botaniske, geologiske, topo¬ 
grafiske m. fl. notitser og afhandlinger. Derimod indeholder disse 
papirer forholdsvis få oplysninger om fjordens dyreliv; dog har jeg 
ment, at det mulig vilde være af nogen interesse at give en ganske 
kort oversigt over det faunistiske indhold afBecks manuskripter, 
derved kunde jo i nogen grad detafCollin, som ovenfor citeret, 
omtalte hul udfyldes. Foruden dette supplement til Collins bog 
for tiden forud for bogens fremkomst har jeg ment det rigtigt at 
benytte lejligheden til også at supplere C o 11 i n s og M o r t e n s e n s 
(1897 p. 311) arbejder over Limfjordens fauna med nogle tilføjelser 
om forandringer efter disse arbejders offentliggørelse, således at 
der på denne måde skulde gives en ganske kort oversigt over 
faunaens udvikling fra gennembruddet i 1825 til nu. Materialet 
til tilføjelserne for de senere år har jeg dels fået fra de bund¬ 
prøver, der tages ved biologisk stations boniteringer i Limfjorden, 
dels fra indsamlinger foretagne under de biologiske kursus, univer¬ 
sitetet har ladet afholde i Nykøbing M., endelig fra egne ind¬ 
samlinger. 
Angående faunaens sammensætning før havets gennembrud findes 
der nogle oplysninger hos Aagaard (1802) og Schade (1811). 
Collin har (1. c. p. 4—5) givet en oversigt over disse forhold, og 
jeg skal derfor ikke omtale dette nøjere, udover ganske kort at 
fremhæve, at vandet i fjorden dengang, når man kom vest for 
Løgstør grunde, var næsten ferskt, og at dyrelivet her karakteri¬ 
seredes ved former som gedde, aborre, hork, skalle, brasen, helt, 
isprængt med enkelte havdyr, der fra den østlige del af fjorden 
nu og da kom herind, f. eks. sild, rødspætte, skrubbe, hornfisk, 
ålekvabbe; endvidere nævnes Nereis diversicolor og Aurelia aurita. 
I Becks papirer findes der væsentlig på tre steder oplysninger 
om Limfjordens fauna. Der findes dels en påbegyndt fortegnelse 
over fiskene i fjorden; denne liste omfatter dog kun nogle få arter 
og giver kun meget få oplysninger om faunaens forandring. Spredt 
om blandt de mange fiskeriet vedrørende oplysninger findes tillige 
en del oplysninger angående fiskefaunaen. Disse går ud på, at ca. 
2 år efter gennembruddet var de fleste af de tidligere i den vest¬ 
lige Limfjord forekommende fiskearter forsvundne, og de nu fore- 
